ஆனால் தப்பிக்க வழி இருப்பதாகத் தெரியவில்லை. எக்ஸ்ரே எடுக்குமிடத்துக்கு அழைத்துச் சென்றார்கள். எக்ஸ்ரே எடுப்பதும் சாதாரணக் காரியமில்லை. எதையோ வாய்க்குள் வைத்து கையில் பிடிக்கச் சொன்னார்கள். ‘உங்களுக்கு சரியா பிடிக்கத் தெரியலை..ஹோல்டர் மாட்டி விடுகிறேன்’ என்று இன்னொரு ஆயுதத்தை உள்ளே நுழைத்தார்கள். இதற்குத்தான் பல் மருத்துவரிடம் வரவே கூடாது. கிடைப்பதையெல்லாம் உள்ளே செருகிக் கொண்டிருக்கிறார்கள். இன்று காலையில் யார் முகத்தில் விழித்தேன் என்று யோசனை ஓடிக் கொண்டிருந்தது. எழுந்தவுடன் கண்ணாடியில் என் முகத்தைத் தான் பார்த்தேன் என்று ஞாபகம் வந்து தொலைத்தது.